Ħaddiema tal-Protezzjoni Ċivili ssejħu fi Triq San Ġwann fil-Belt wara li għall-ħabta tal-9.45 a.m. karaozza li kienet ipparkjata fin-niżla tal-Qorti ħadet in-nar. Jidher li ħadd ma weġġa’ f’dan l-inċident. Madankollu kawża tan-nirien qamet xi ftit tal-kommossjoni hekk kif il-vettura li nqerdet  għal kollox ħadet in-nar proprju fit-telgħa tal-Qorti fejn jitwasslu bosta Maġistrati u Mħallfin. Persuni fuq il-post qalu li konsegwenza tan-nirien jidher li saret ukoll xi ħsara fil-pavimentar ġdid li sar ftit tax-xhur ilu.